SPRENDIMAS

**DĖL GATVĖVARDŽIŲ SUTEIKIMO ALŠĖNŲ, BABTŲ, KARMĖLAVOS, LAPIŲ IR TAURAKIEMIO SENIŪNIJOSE**

2025 m. sausio 20 d. Nr. TSP-57

Kaunas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, atsižvelgdama į Alšėnų seniūnijos 2025 m. sausio 14 d. raštą Nr. ALSD-22 „Dėl gatvėvardžio suteikimo“ ir seniūnaičių sueigos 2025 m. sausio 9 d. protokolą Nr. ALNV-1, Babtų seniūnijos 2024 m. spalio 31 d. raštą Nr. BASD-400 „Dėl Linų gatvėvardžio suteikimo Juodonių k., Babtų sen.“, 2024 m. spalio 31 d. raštą Nr. BASD-401 „Dėl Rytų gatvėvardžio suteikimo Antagynės k., Babtų sen.“ ir seniūnaičių sueigos 2024 m. spalio 23 d. protokolą Nr. P-6, Karmėlavos seniūnijos 2024 m. gruodžio 11 d. raštą Nr. KRSD-371-2.7 „Dėl gatvėvardžio suteikimo“ ir seniūnaičių sueigos 2024 m. gruodžio 10 d. protokolą Nr. KR78-12-16.4, Lapių seniūnijos 2025 m. sausio 9 d. raštą Nr. LASD-4 „Dėl gatvėvardžio suteikimo“ ir išplėstinės seniūnaičių sueigos 2024 m. lapkričio 27 d. protokolą Nr. 5, Taurakiemio seniūnijos 2024 m. gruodžio 13 d. raštą Nr. TASD-279 „Dėl gatvėvardžio suteikimo“ ir seniūnaičių sueigos 2024 m. gruodžio 12 d. protokolą Nr. TAT7-8, Pavadinimų sumanymo ir atminimo įamžinimo Kauno rajone komisijos 2025 m. sausio 14 d. protokolą Nr. PAD-1, Kauno rajono savivaldybės taryba n u s p r e n d ž i a:

Suteikti gatvėvardžius:

1. Alšėnų sen., Tirkiliškių k. – Kamanių g. (1 priedas).

2. Babtų sen.:

2.1. Antagynės k. – Rytų g. (2 priedas),

2.2. Juodonių k. – Linų g. (3 priedas),

2.3. Muniškių k. – Juodonių g. (4 priedas).

3. Karmėlavos sen., Sergeičikų II k. – Sklandytojų g. (5 priedas).

4. Lapių sen., Lapių mstl. – Raipstų g. (6 priedas).

5. Taurakiemio sen., Vyčiaus k. – Vyčiaus g. (7 priedas).

Šis sprendimas gali būti skundžiamas savo pasirinkimu Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras

M. Kruopis, tel. (+370 37) 305 514

**KAUNO RAJONO SAVIVALDYBĖS ADMINISTRACIJOS**

**URBANISTIKOS SKYRIUS**

**KAUNO RAJONO SAVIVALDYBĖS TARYBOS SPRENDIMO ,,DĖL GATVĖVARDŽIŲ SUTEIKIMO ALŠĖNŲ, BABTŲ, KARMĖLAVOS, LAPIŲ IR TAURAKIEMIO SENIŪNIJOSE“ PROJEKTO**

**AIŠKINAMASIS RAŠTAS**

2025 m. sausio 14 d.

Kaunas

**1. Sprendimo projekto tikslai, uždaviniai.**

Atsižvelgiant į Alšėnų, Babtų, Karmėlavos, Lapių, Taurakiemio seniūnijų, Pavadinimų sumanymo ir atminimo įamžinimo Kauno rajone komisijos ir bendruomenių pritarimą, siūloma pagal planus patvirtinti ir įregistruoti gatvių koordinates bei suteikti gatvėvardžius.

**2. Siūlomos teisinio reguliavimo nuostatos.**

Sprendimo projektu naujų teisinio reguliavimo nuostatų nesiūloma.

**3. Laukiami rezultatai.**

Gatvių įregistravimas daro įtaką: tinkamam nekilnojamojo turto administravimui, tiksliam gyvenamosios vietos deklaravimui, efektyviam adresų suteikimui objektams, teisingam nekilnojamojo turto vertės paskaičiavimui mokesčiams surinkti.

Neigiamų padarinių, priėmus teikiamą sprendimo projektą, nenumatoma.

**4. Lėšų poreikis ir šaltiniai.**

Savivaldybės biudžeto lėšų nepareikalaus.

**5. Būtinumas skelbti sprendimą Teisės aktų registre. Viešinimas.**

Viešinama Savivaldybės interneto svetainėje www.krs.lt, sprendime nurodytų seniūnijų skelbimų lentose.

**6. Antikorupcinis vertinimas.**

Vertinimas neatliekamas.

**7. Kiti sprendimui priimti reikalingi pagrindimai, skaičiavimai ar paaiškinimai.**

Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis nustato, kad gatvėvardžiai suteikiami savivaldybių tarybų sprendimais pagal Lietuvos Respublikos Vyriausybės ar jos įgaliotos institucijos nustatytus kriterijus.

**8. Sprendimo projekto rengėjai. Asmuo, atsakingas už sprendimo įvykdymą.**

Savivaldybės tarybos sprendimo projekto rengėjas ir atsakingas už sprendimo įvykdymą – Mindaugas Kruopis, Kauno rajono savivaldybės administracijos Urbanistikos skyriaus vedėjas.

Urbanistikos skyriaus vedėjas Mindaugas Kruopis